《戏赠剑亭》
清代·王太岳

广文官冷愁遭骂，子更无堂堪系马。杜陵幸可赴襟期，得钱胡系同尊斝。

长安市儿厌荤膻，欲学蚁附良无缘。只有此中方一寸，空洞尚可吞湘川。

忆君白晰方少年，飞骥更著珊瑚鞭。于今憔悴还蹭蹬，男儿意气绝可怜。

霜髭向人颜已腆，鹔鹴更欲为谁典。愿君一室贮虚空，尘土眯人牢闭眼。

作者简介：（1722—1785）直隶定兴人，字基平，号芥子。乾隆七年进士。由检讨累官云南布政使，坐事落职。四十二年，任《四库全书》总纂官，旋仍授检讨，擢国子监司业。曾纂辑《四库全书考證》。任地方官时留心水利，著《泾渠志》。工骈文。有《清虚山房集》、《芥子先生集》。